Diari Oficial de la Generalitat Valenciana


Sumari del DOGV 6003, del 29-04-2009 (2009/4423)

Informació pública de l'alternativa tècnica al concurs per a la selecció d'agent urbanitzador per al desenvolupament i l'execució del Programa d'Actuació Integrada de la Unitat d'Execució Única del Sector AI-1 del PGOU de Gorga (Alacant).
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6003

Data del DOGV
:   29-04-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4423


Data del document
:   12-03-2009

Organisme emissor
:   Grupo Inmobiliaria Alcoy, SL

Tipus de document
:   Informació Pública

Descriptors 

:   * Gorga
    * empresa privada
    * pla d'urbanisme

Informació pública de l'alternativa tècnica al concurs per a la selecció d'agent urbanitzador per al desenvolupament i l'execució del Programa d'Actuació Integrada de la Unitat d'Execució Única del Sector AI-1 del PGOU de Gorga (Alacant). [2009/4423]  
La mercantil Grupo Inmobiliaria Alcoy, SL, amb domicili a Cocentaina (Alacant), a l'avinguda del País Valencià, núm. 123, entresòl, inscrita en el Registre Mercantil d'Alacant, tom 1.451, foli 195, full A 14.173, CIF núm. B-03405446, ha protocol·litzat l'alternativa tècnica del Programa d'Actuació Integrada del Sector AI-1 del PGOU de Gorga a la notaria d'Isabel Menéndez-Valdés Tauroni a Cocentaina (Alacant), amb domicili a l'avinguda del País Valencià, núm. 123, entresòl.  
Així mateix, consta un exemplar de la documentació dipositat a l'Ajuntament de Gorga, ubicat a la plaça Major, núm. 1, per a la seua consulta en horari administratiu.  
Els documents integrants de l'alternativa tècnica protocol·litzats i sotmesos a informació pública són els següents: memòria del programa d'actuació integrada i projecte d'urbanització.  
L'àmbit de la unitat d'execució objecte de programació és el grafiat en els plànols del Pla General, el qual té una superfície aproximada de 8.325 m²\* i la seua ordenació ve determinada en el propi PGOU.   
Amb la remissió de l'edificació existent consolidada al règim d'actuacions aïllades i la seua classificació com a sòl urbà la superfície aproximada de l'àmbit d'actuació serà de 7.954 m².  
Els límits del sector són: al nord, amb el sòl no urbanitzable i terrenys de cultiu prolongació de les parcel·les del programa, a l'est, amb el camí del cementiri, al sud, amb el nucli urbà consolidat i a l'oest, amb la carretera de Balones.  
D'una altra banda, el Ple de l'Ajuntament de Gorga, amb data 26 de gener de 2007, va aprovar l'inici del procediment del concurs per a la gestió indirecta corresponent al sector de sòl urbanitzable AI-1 del PGOU de Gorga.  
Les bases particulars que regeixen el concurs per a la selecció d'agent urbanitzador, per gestió indirecta, del sector AI-1 del PGOU de Gorga, van ser aprovades per acord plenari de data 15 d'abril de 2008 (BOP de 31 de juliol de 2008) i anunciades en el Diari Oficial de la Comunitat Valenciana número 5837, de data 28 d'agost de 2008. El dia 18 de juny de 2008 es va remetre l'anunci de concurs al Diario Oficial de la Unión Europea (DOUE), en compliment del que disposa l'article 132.2 de la Llei 16/2005, de 30 de desembre, de la Generalitat, Urbanística Valenciana.  
Finalment, el 15 de desembre de 2008 es va rebre per part de l'Ajuntament de Gorga l'acceptació de l'al·legació realitzada per aquesta mercantil al procediment del programa, i es va ampliar en tres mesos el termini per a presentar alternatives.  
El present anunci es publica en el Diari Oficial de la Comunitat Valenciana i en un diari no oficial d'àmplia difusió a la localitat, prèvia remissió d'avís als titulars cadastrals afectats i al tauler d'anuncis de l'assenyalada casa consistorial, a l'efecte de notificació als titulars cadastrals desconeguts o en parador ignorat, que hagen rebutjat la notificació personal o aquesta no haguera pogut practicar-se.  
D'acord amb el que estableix l'article 134 de la Llei 16/2005, Urbanística Valenciana, se sotmet a informació pública l'esmentada alternativa tècnica pel termini d'un mes, comptat a partir de la data de publicació del present anunci en el Diari Oficial de la Comunitat Valenciana, a l'efecte de presentar al·legacions.  
Aquestes al·legacions podran presentar-se indistintament a la notaria de referència, en horari de 10.00 a 14.00 hores, o bé a l'Ajuntament de Gorga en horari administratiu.  
Cocentaina, 12 de març de 2009.- L'administrador: Francisco Fenollar Baydal.